Kaskokindlustuse lepingut sõlmides on võimalik asendussõiduki lisakaitse poliisile lisada. Kui vajad enda sõidukit pidevalt, siis lisa kindlasti lisarisk poliisile, sest siis saad muretult liigelda ka ajal, mil auto on remondis. Asendussõiduki saad võtta endale sobivast ettevõttest. Kindlasti tuleb aga silmas pidada asendussõiduki maksimaalset päevamäära. Alates 10.juunist kehtivad uued kaskokindlustuse tingimused ja nende alusel võib asendussõiduki asemel kasutada ka ühistransporti – näiteks, ajal, mil sinu auto on remondis, võid ringi sõita hoopis Bolti tõukerattaga. Kui Sul kaskot ei ole või asendussõiduki risk oli valimata, soovitame pöörduda koostööpartneri poole, kes pakub remondi perioodiks (tasuta) asendussõidukit.